
CÉLOKMÁNY

	1. A beruházó neve és címe:
	Érd Megyei Jogú Város Önkormányzata
2030 Érd, Alsó utca 1–3.

	2. A beruházás megnevezése, jellege: 
 
	,,PM_ONKORMUT_2018/135 számú „Érd, Tárnoki út két szakaszának marással kombinált burkolat javítása”

	3. A beruházás célja és szükségességének indoklása: 
	BPM-ÁPI/1160-1/2019 iktatószámú Támogatási Szerződés alapján

	4. A beruházás helye és a beruházással érintett ingatlan HÉSZ szerinti besorolása:
	fejlesztési területek: 10925; 7314 helyrajzi szám;  belterületi gyűjtő és feltáró út ; Tárnoki út (Bor utca – Damjanich utca közötti szakasza)

	5. A beruházás érintett ingatlanon belüli területi igénye (m2), a beruházás műszaki leírása, és a választott műszaki megoldások indoklása: 
	igénybevett terület: 10925, 7314 helyrajzi szám, összesen 26.295 négyzetméter
Műszaki tartalom:
Meglévő belterületi, „C” forgalmi terhelési és B.V.c.B. tervezési kategóriába sorolt, gyűjtő és feltáró út, aszfalt szerkezetű 5,5–6,0 méter széles útpályájának felújítása burkolatmarással és új aszfaltréteg terítésével, lokális pályaszerkezet cserével, többlet forgalmi sáv nélküli szélesítéssel, az útkategória- illetve a magassági és vízszintes vonalvezetés jellemzőinek változtatása nélkül
Meglévő kiemelt és süllyesztett szegélysor elbontása, „K”-, süllyesztett- vagy kielemelt szegélysor épül. Meglévő kapubehajtók elbontása és egységes pályaszerkezettel történő újraépítése, lejtésiránytól függőek rácsos folyóka beépítésével, árokba történő bekötéssel. Lekerekítő ívek bővítése helyszínrajzon jelölt helyeken. Murva burkolatú utak csatlakozásánál „sárrázó” készül kb. 20 méter hosszan kifuttatva.
Felújítás AC11 típusú aszfalttal történik, beépítés helyétől (réteg) függően normál (N) illetve fokozott (F) igénybevételre tervezve. Felújítással érintett részeken szakaszolástól függően 10–12 centiméter vaastagságú új aszfaltréteg kerül beépítésre, a megerősítendő részeken 17–19 centiméter. Pályaszerkezet cserével érintett részeken az alábbi rétegrend kerül beépítésre:
5 cm AC11(F) kopó
5-7 cm AC11(N) kopó kiegyenlítő rétegként
7 cm AC11(F) kiegyenlítő réteg
20 cm M63
20 cm FZKA 0/56
TR160/160
GRK-3 geotextília

Csapadékvíz-elvezetés a meglévő koncepció megtartásával, meglévő befogadókkal és- lefolyási viszonyok megtartása mellett nyílt árkos vízelvezetéssel történik, melynek része a meglévő csapadékvíz-elvezető rendszer (átereszek, csapadékcsatorna és nyílt vízelvezető árkok) felújítása, jó karba helyezése minmium 30 centiméter átmérőjű átereszek cseréjével valamint árkok gyephézagos burkolattal való ellátása és surrantók kialakítása.
Forgalomtechnikai beavatkozás részeként új tartós kivitelű burkolati jelek készülnek, „Állj! Elsőbbségadás kötelező” táblák helyére „Elsőbbségadás kötelező” táblák kerülnek. Megszüntetésre kerül a Tárnoki út 98. (7215 helyrajzi szám) előtt levő figyelmeztető és sebességkorlátozó tábla.
Tárgyi kivitelezésnek közműkiváltási munkálatok nem képezik részét. Aknafedlapok szintbe helyezését el kell végezni. Beavatkozási szakaszon buszmegálló, tömegközlekedési vonal nem található.
Műszaki megoldás indokolása: Érd a projekt előkészítéseként tárgyi útszakaszon behajlásmérési  és mintavételi vizsgálatok elvégzését rendelte meg. Közbeszerzési eljárás eredményeképpen Zahora Kft. mint tervező került ki nyertes ajánlattevőként aki vizsgálatok és minták kiértékelését követően technológiai javaslatot készített, mely két részre bontotta tárgyi útszakaszt (Riminyáki út – Ürmös utca; György utca – Damjanich utca). Technológiai javaslatra épülve készült útfelújítási (rekonstrukciós) tervdokumentáció, mely szerint tárgyi kivitelezési munkák megvalósulnak.

	6. A becsült költségek részletes bemutatása:
költségnemenkénti bontásban, éves ütemezéssel (ideértve legalább az előkészítési költségeket, a kapcsolódó szolgáltatások, árubeszerzések, és építési költségek összegét);
a költségbecslés módja (tervezői költségvetés, műszaki értékbecslés, előzetes adásvételi megállapodás stb.) 
	Előkészítési költségek:
rekonstrukciós terv elkészítésének költsége bruttó 6.223.000 forint,
fúrt mintavétel elkészítése bruttó 406.400 forint, 
teherbírás mérés elkészítése bruttó 431.800 forint.

Közbeszerzési eljárások költségei:
Közbeszerzési eljárások és a Felelős Akkreditált Közbeszerzési Szaktanácsadó költsége bruttó 1.921.600 forint

Építési költségek:
A legkedvezőbb ajánlat:
A nettó ajánlati ár 192.828.280, amely bruttó 244.891.916 forint
A rendelkezésre álló nettó fedezet 164.213.425 forint, amely bruttó 208.551.050 forint
A nettó fedezeti hiány 28.614.855, amely bruttó 36.340.866 forint

A második legkedvezőbb ajánlat:
A nettó ajánlati ár 217.496.752, amely bruttó 276.220.875 forint
A rendelkezésre álló nettó fedezet 164.213.425, amely bruttó 208.551.050 forint
A nettó fedezeti hiány 53.283.327, amely bruttó 67.669.825 forint

Műszaki ellenőri költségek:
Nettó 6.988.000, amely bruttó 8.874.760 forint
(kamarai ajánlás, becsült érték).

Fenti árak 2021. évben lefolytatott közbeszerzési eljárás eredményei és 2022. évben történő megvalósításra vonatkoznak.

Költségbecslés módja:
Tervezői költségek: lefolytatott közbeszerzési eljárás eredményeként
Kivitelezési költségek: kivitelező kiválasztására irányuló lefolytatott közbeszerzési eljárás alapján
Műszaki ellenőri költségek: mérnökkamarai ajánlás alapján

	7. A beruházási költségek forrása a forráshelyek megjelölésével:
	támogatás terhére;
126/2021. (VI. 29.) számú közgyűlési határozatban szereplő beruházási hitel
(A támogatás+kötelező önrész fedezetén túli költségek, bruttó 50.828.426 forint, illetőleg a második legkedvezőbb ajánlati ár ajánlattevőjével történő szerződés kötés esetén bruttó 82.157.385 forint a 126/2021. (VI. 29.) számú közgyűlési határozatban szereplő beruházási hitel
terhére kerülnek finanszírozásra)

	8. A szállítók kiválasztásának módja, az eljárás megnevezése: 
	közbeszerzés útján

	9. A megvalósítás jogi feltételei (pl. kisajátítás, telekalakítás stb.): 
	Az érintett területek az Önkormányzat tulajdonában vannak.

	10. A beruházáshoz szükséges megalapozó tanulmányok, tervek, előzetes megállapodások, stb. felsorolása, külön feltüntetve az előkészítéshez szükséges feladatokat és az előkészítés költségeit:
	lásd 6. pontban foglaltakat


	11. Alapközművek helyzete, a beruházás 
várható hatása az infrastruktúra terhelésére: 
	Jelen beruházáshoz nem tartoznak közműkiváltási munkák (lásd 5. pontban).
Tervezett beruházástól nem várható az infrastruktúra számottevő terhelődése.

	12. Tulajdonos, üzemeltető vagyonkezelő (vagy a kiválasztás módjának) megjelölése:
	tulajdonos: Érd Megyei Jogú Város Önkormányzata;
üzemeltető: Érdi Közterület-fenntartó Intézmény

	13. Az üzembe helyezés és a használatbavételi engedély megadásának várható időpontja:
	beruházás nem építési engedélyköteles, kivitelezés műszaki átadás-átvételi eljárással zárul legkésőbb 2023. január 31-ig.

	14. Az üzemeltetés fedezetének megjelölése: 
	üzemeltetésbe adás után Érdi Közterület-fenntartó Intézmény saját költségvetése

	15. A beruházás gazdasági értékelése és megtérülési ideje:
	tervezett beruházás eredményeképpen tárgyi útszakaszon kb. 10 évig nem kell felújítási munkákat végezni, karbantartási költségek ezen időszak alatt jelentősen csökkennek.




